CELEX: E2013J0001
Language: mt
Date: 2014-01-27 00:00:00
Title: Sentenza tal-Qorti tas-27 ta’ Jannar 2014 fil-Kawża E-1/13 — Míla ehf. v l-Awtorità ta’ Sorveljanza tal-EFTA

24.4.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 121/6
            
         SENTENZA TAL-QORTI
   tas-27 ta’ Jannar 2014
   fil-Kawża E-1/13
   Míla ehf. v l-Awtorità ta’ Sorveljanza tal-EFTA
   
      (Azzjoni għal annullament — Għajnuna mill-Istat — Kuntratt ta’ lokazzjoni — Nuqqas li tinbeda proċedura ta’ investigazzjoni formali — Ammissabilità — Interess ġuridiku — Status ta’ parti interessata — Dubji jew diffikultajiet serji — Il-prinċipju tal-investitur privat — Proċedura tal-offerti)
   
   (2014/C 121/06)
   Fil-kawża E-1/13, Míla ehf. v l-Awtorità ta’ Sorveljanza tal-EFTA — APPLIKAZZJONI għall-annullament ta’ Deċiżjoni tal-Awtorità ta’ Sorveljanza tal-EFTA Nru 410/12/COL tal-21 ta’ Novembru 2012 dwar allegata għajnuna mill-Istat permezz ta’ lokazzjoni sussidjata ta’ fibri ottiċi preċedentement operati f’isem l-Organizzazzjoni tat-Trattat tal-Atlantiku tat-Tramuntana (“NATO”) il-Qorti, magħmula minn Carl Baudenbacher, President u Per Christiansen (Imħallef Relatur) u Páll Hreinsson, l-Imħallef taw sentenza fis-27 ta’ Jannar 2014, li l-parti operattiva tagħha hija kif ġej:
   Il-Qorti b’dan:
   
               1.
            
            
               Tannulla Deċiżjoni tal-ESA Nru 410/12/COL tal-21 ta’ Novembru 2012 dwar allegata għajnuna mill-Istat permezz ta’ lokazzjoni sussidjata ta’ fibri ottiċi preċedentement operati f’isem l-Organizzazzjoni tat-Trattat tal-Atlantiku tat-Tramuntana (“NATO”).
            
         
               2.
            
            
               Tordna lill-ESA biex tħallas l-ispejjeż tal-proċedimenti.